open-index/open-wikipedia-markdown huggingface dataset:
ציון אסידון

**ציון אסידון** (בערבית: **سيون أسيدون**; 6 במאי 1948 – 7 בנובמבר 2025) היה פעיל שמאל יהודי-מרוקאי בולט במרוקו, שפעל למען זכויות האזרח, היה שותף להקמת ארגון "שקיפות למרוקו" נגד שחיתות ועמד בראש הסניף המרוקאי של ה-BDS.

## ביוגרפיה
אסידון נולד בשנת 1948 למשפחה יהודית-ברברית מרוקאית בסאפי. משפחתו עברה לאגאדיר זמן קצר לאחר מכן, ולאחר רעידת האדמה באגאדיר בשנת 1960 לקזבלנקה. מאוחר יותר הוא עבר לצרפת, שם למד מתמטיקה בפריז והושפע מרעיונות מרקסיסטיים. הוא החליט לחזור למרוקו בשנת 1967, לאחר שסיים את לימודיו.

במהלך "שנות העופרת"  במרוקו, אסידון היה מעורב במאבק למען כינון הדמוקרטיה בארצו, מה שהוביל למעצרו בשנת 1972. הוא בילה 12 שנים בכלא יחד עם מנהיגי אופוזיציה אחרים ומתנגדי משטר פוליטיים.

ב-1986, עשה לביתו כשייסד חברת מחשבים לפני שקיבל לידיו את העסק המשפחתי.

בשנת 1996 היה שותף להקמת הארגון נגד שחיתות "שקיפות למרוקו", הסניף המרוקאי של הארגון הבינלאומי למאבק בשחיתות, וכיהן כמזכ"ל המייסד שלה, וסייע לה להשיג הכרה ממשלתית. בשנת 2010 השיק את הסניף המרוקאי של BDS והפך לדמות מובילה במאמצי האנטי-נורמליזציה עם ישראל. בין שאר פעילותיו במסגרת ה-BDS, מחה ב-2011 נגד הינדי זהרה עם קבוצת קזבלנקה מארגון ה-BDS, משום שהזמר החליט לקיים קונצרט בתל אביב וב-2012 מחה נגד ביקורה של שחקנית הטניס הישראלית שחר פאר.

אסידון היה נשוי לפלסטיניאית-אמריקאית. להם בן בשם מילאל.

נפטר ב-7 בנובמבר 2025.

## קישורים חיצוניים

## הערות שוליים

קטגוריה:יהודים מרוקאים
קטגוריה:אנטי-ציונים יהודים
קטגוריה:יהדות הרי האטלס
קטגוריה:אתאיסטים יהודים
קטגוריה:קומוניסטים יהודים
קטגוריה:אסירים פוליטיים
קטגוריה:ילידי 1948
קטגוריה:מרוקאים שנפטרו ב-2025
אלכסנדרס סטרקובס

**אלכסנדרס סטרקובס** (בלטבית: ** Aleksandrs Starkovs**, ברוסית:**Алекса́ндр Петро́вич Старко́в** ; נולד ב-26 ביולי 1955) הוא כדורגלן עבר סובייטי-לטבי ממוצא רוסי, ששיחק בעמדת החלוץ. לאחר פרישה ממשחק פעיל הפך למאמן כדורגל. בשנת 2003 נבחר לייצג את לטביה בתחרות פרסי היובל של אופ"א.

נולד בשם **אלכסנדר פטרוביץ' סטרקוב** במשפחה רוסית שהתגוררה בעיר מדונה (אז חלק מברית המועצות וכיום בלטביה). הוא שיחק את כל שנות הקריירה שלו בקבוצת דאוגבה ריגה, אז קבוצה בליגת המשנה הסובייטית.

סטרקובס אימן את קבוצות סקונטו ריגה, ספרטק מוסקבה, נפטצ'י באקו ואת נבחרת לטביה. בשנת 2004, נבחרת לטביה בראשותו העפילה לראשונה בהיסטוריה לאליפות אירופה.

## תארים
### כמאמן
* אליפות לטביה (12): 1993 עד 2004 (כולל).
* הגביע הלטבי (6): 1995, 1997, 1998, 2000, 2001, 2002

## קישורים חיצוניים
* 

קטגוריה:כדורגלני הזהב של אופ"א
קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:מאמני כדורגל לטבים
קטגוריה:מאמני ספרטק מוסקבה
קטגוריה:מאמני יורו 2004
קטגוריה:סובייטים שנולדו ב-1955
אייפון 17 פרו

**אייפון 17 פרו** ו**אייפון 17 פרו מקס** הם טלפונים חכמים המפותחים ומשווקים על ידי חברת אפל. המכשירים הוכרזו ב-9 בספטמבר 2025 במהלך אירוע אפל באפל פארק בקופרטינו, קליפורניה, לצד האייפון 17 והאייפון אייר, והם מהווים את הדור התשע עשרה בסדרת מכשירי האייפון. המכשירים זמינים לרכישה החל מ-19 בספטמבר 2025.

## עיצוב
דגמי האייפון 17 פרו מגיעים בשלושה צבעים: כתום קוסמי, כחול עמוק וכסף.

## חומרה
### שבבים
אייפון 17 פרו ופרו מקס מגיעים עם מערכת שבבים חדשה של אפל – A19 Pro, המשלבת את שבב הרשת החדש – N1 שתוכנן על ידי אפל. המכשיר מגיע עם 12 ג'יגה-בייט של זיכרון RAM.

### תצוגה
למכשיר הפרו מסך בגודל 6.3 אינץ', לעומת המכשיר בגרסת הפרו-מקס, שמגיע עם מסך בגודל 6.9 אינץ'. שניהם זהים למסכים של דגמי אייפון 17 ואייפון 16, למעט שינוי ברמת הבהירות, העומדת על בהירות של כ־3,000 ניטים בפיק.

### מצלמות
אזור המצלמה שבחלק האחורי עוצב מחדש, לראשונה מאז האייפון 11 פרו, והוא כולל מצלמה אופקית גדולה בולטת, ועדשת מצלמה מסוג "טטרפריזמה" בעלת זווית טלפוטו פי 4, במקום פי 5 שהייה בעבר. עם זאת, החיישן החדש הוא ברזולוצייה של 48 מגה פיקסל, עם אפשרות לזום אופטי של עד פי 8, דבר שמחפה על הירידה בזווית הטלפוטו.

המצלמה הקדמית משתמשת במצלמת Center Stage של 18MP עם אפשרות לצילום כפול, במצלמה האחורית והקדמית במקביל.

## קישורים חיצוניים

## הערות שוליים

קטגוריה:אייפון
קטגוריה:מכשירים שהושקו ב-2025
חומש רגנסבורג

250px|ממוזער|שמאל|חומש רגנסבורג
**חומש רגנסבורג** הוא כתב יד עברי מאויר של המקרא, השמור במוזיאון ישראל. ממדי הספר הם 24.5 ס"מ גובה ו־18.5 ס"מ רוחב. כתב היד כולל 245 דפי קלף, הכתובים בדיו חומה בכתב מרובע אשכנזי. האיורים שבו בוצעו בטמפרה ובעלי זהב. שני סופרים, דוד בן שבתאי וברוך, יחד עם ארבעה בעלי מסורה, חיברו את הקודקס סביב שנת 1300 בעיר רגנסבורג. המזמין היה ככל הנראה רבי גד בן פטר הלוי מרגנסבורג, שנזכר מאוחר יותר גם כבעלים של כתב היד. הקודקס כולל את התורה, חמש המגילות, ההפטרות, ספר איוב וקטעים מספר ירמיהו. מאפיינים מסוימים מצביעים על כך שכתב היד שימש כקודקס־דגם, שנועד לשמש כבסיס להעתקת ספרי תורה.

בין האיורים שבו, מיוחדת עניין ההדמיה הדו־עמודית של כלי המקדש (דפים 155v–156r), משום שמוטיב זה מופיע בדרך כלל בכתבי יד ספרדיים ורק לעיתים נדירות באשכנזיים. יוצא דופן הוא גם הדף 18v: בחלקו העליון מתוארת עקדת יצחק, ומתחתיה סצנת ברית המילה של יצחק; לצדן מופיעה "ניסיון שרה", שבו לפי מדרש תנחומא הועלתה שרה על ידי השטן באוויר כדי לראות את עקדת בנה.

## ביבליוגרפיה
* Hanna Liss: *Ein Pentateuch wie andere auch? Die Lese-Geheimnisse des Regensburger Pentateuchs*. In: Friedrich-Emanuel Focken, Michael Ott: *Metatexte. Erzählungen von schrifttragenden Artefakten in der alttestamentlichen und mittelalterlichen Literatur* (= *Materiale Textkulturen*. Band 15)*.* Walter de Gruyter, Berlin / Boston 2016, S. 299–334. ISBN 978-3-11-041794-4 (PDF)

קטגוריה:יחסי גרמניה–ישראל
קטגוריה:מהדורות של התנ"ך
קטגוריה:מוזיאון ישראל
קטגוריה:כתבי יד עבריים
מחמוד תיימור

**מַחְמוּד תַּיְמוּר** (בערבית: **محمود تيمور**; ) היה סופר מצרי. הוא נחשב לאחד ממייסדי הרומן המצרי והתיאטרון הערבי. תיימור היה מחברם של רומנים וסיפורים קצרים, מחזות, ספרי מסעות, מאמרים ומחקרים בבלשנות ובספרות הערבית.

## משפחתו
תיימור היה ממוצא כורדי, שכן אבי סבו הגיע למצרים בשנת 1801 בין הכוחות שנשלחו על ידי האימפריה העות'מאנית להילחם בנפוליאון בונפרטה. צאצאיו מילאו תפקידים מובילים בחיים הפוליטיים והתרבותיים של מצרים. אבי סבו היה מוחמד אבן עלי כורד תיימור, קצין ממוסול שהגיע לדרגת גנרל בצבא החדש שהוקם על ידי מוחמד עלי שליט מצרים, והיה חברו ואיש סודו, כפי שהיה גם של בנו ויורשו אבראהים פאשא.

אסמאעיל תיימור, בנו של מוחמד, היה מזכירם של מוחמד עלי, אבראהים פאשא, עבאס חלמי הראשון, מוחמד סעיד פאשא ואסמאעיל פאשא, והפך לפאשא בשנת 1919. כביבליופיל, הוא הותיר במותו את ספרייתו המרשימה, שהייתה עשירה בכתבי יד וכללה למעלה מ-4,000 ספרים, ואשר מהווה כיום את "אוסף תיימור" בספרייה הלאומית של קהיר ("דאר אל-כותוב").

ילדיו של אסמאעיל היו עאישה תיימור (1840–1902), משוררת, ואחמד תיימור (1871–1930), בלשן נלהב ומוערך ומומחה לספרות ערבית. ילדיו של אחמד היו מחמוד ואחיו  (1892–1921), סופר ומחזאי, שאף שמת בדמי ימיו הוא התפרסם בארצו ובעולם הערבי כולו.

## קריירה
מותו הטרגי והמוקדם של אחיו האהוב שכנע את מחמוד להקדיש את עצמו במלואו למחויבות ספרותית פעילה, במיוחד בתחום התיאטרון, שבו החל מוחמד לספק את הדוגמאות הראשונות לכישרונו הרב. גם לקריאה ב"אל-אג'ניחה אל-מֻתַכַּסִרַה" (הכנפיים השבורות) מאת ג'ובראן ח'ליל ג'ובראן, שניהל את פעילותו התרבותית הענפה בספרות מניו יורק, הייתה בעלת השפעה ניכרת עליו.

משנת 1925 החלה פעילותו כסופר במלואה, והוא המשיך במרץ, כמעט מדי שנה, בסדרת סיפורים קצרים, תוך שימוש הולך וגובר בערבית ספרותית בהשוואה לשימוש הנרחב בשפה הערבית המדוברת שעשה בכתביו הראשונים (מוערך מאוד הסיפור "השייח' ג'ומעה" משנת 1925). חרף מוצאו המיוחס הוא נטה תחילה לתאר את חיי העניים בקהיר ובכפרים, כשבין הגיבורים שלו בולטים טיפוסים חריגים: משוגעים, מנבאות עתידות ודרווישים. לא תמיד עם תוצאות ראויות להוקרה, ובמחיר של אובדן מסוים של הספונטניות שבהשראה, לטובת מבנה רציונליסטי וריאליסטי יותר.

למרות זאת, תהילתו הייתה עצומה ברחבי העולם הערבי. לעיתים קרובות הוא הוזכר כמועמד ראוי ולגיטימי לפרס נובל לספרות, כפי שנעשה (גם כן לשווא) עם טאהא חוסיין; אולם פרס נובל הראשון בספרות ערבית הוענק רק ב-1988 לנגיב מחפוז.

18 סיפורים קצרים שלו תורגמו לעברית בידי שמואל רגולנט וכונסו בספר בשם "אל גן העדן - ח"י ספורי ערב" בהוצאת ש. פרידמן 1953.

## יצירות נבחרות
* "השייח' ג'ומעה וסיפורים אחרים", 1925.
* "אהבתו של סמי", 1938.
* "מתווך המוות", 1951.
* "קריאת הלא נודע".
* "סלווה בנשיבת הרוח".
* "קלאופטרה בח'אן ח'לילי".
* "להתראות אהבה".

## קישורים חיצוניים
* 
* כתביו של תיימור באתר goodreads


* Maḥmūd Taymūr, on Open Library, Internet Archive.


## הערות שוליים

קטגוריה:סופרים מצרים
קטגוריה:ספרות ערבית
קטגוריה:ילידי 1894
קטגוריה:מצרים שנפטרו ב-1973
גיבור צ'כוסלובקיה

**גיבור הרפובליקה הסוציאליסטית הצ'כוסלובקית** (בצ'כית: Hrdina Československé socialistické republiky) היה התואר הגבוה ביותר של הרפובליקה הסוציאליסטית הצ'כוסלובקית.

התואר נוסד בשנת 1955 בהשראת התואר הסובייטי גיבור ברית המועצות, הוא הוענק על תרומה יוצאת דופן לרפובליקה הצ'כוסלובקית. לזוכים בתואר הוענקה מדליית "כוכב הזהב" (סמל של התואר) ביחד עם עיטור קלמנט גוטוולד (בדומה לנהוג בברית המועצות, שם הוענק לגיבורי ברית המועצות גם עיטור לנין).
## עיצוב
סמל של התואר היה כוכב עשוי זהב מצופה באמייל אדום. הסמל היה תלוי מסרט בצבע אדום בהיר, על הסרט הייתה מחוברת סיכה של זר דפנה ומעליו אלה.
## מקבלי העיטור
התואר הוענק לראשונה ב-24 בנובמבר 1965 לגנרל לודביק סבובודה. התואר הוענק 31 פעמים, כאשר שלושה אנשים קיבלו אותו שלוש פעמים - לאוניד ברז'נייב, גוסטב הוסק ולודביק סבובודה. בין המעוטרים - 13 אזרחי צ'כוסלובקיה ו־12 אזרחי ברית המועצות. מתוך 13 אזרחים צ'כוסלובקים, 8 קיבלו את התואר לאחר מותם.

התואר בוטל לאחר מהפכת הקטיפה.
## קישורים חיצוניים

*
קטגוריה:צ'כוסלובקיה: עיטורים
אבשלום כספי

**אבשלום כספי** (24 באוקטובר 1915 – 6 בספטמבר 1988) היה דיפלומט ושגריר ישראלי.

## ביוגרפיה
נולד בירושלים והחל לעבוד במשרד החוץ ב-1 ביולי 1952. תחילה היה קונסול בהאג (1952–1953), באמסטרדם (1953–1955), במומבאי (1955–1959), ביוסטון (1962–1965) ובלוס אנג'לס (1965–1968).

בשנים 1971–1975 היה שגריר ישראל בנפאל. בתפקידו האחרון במשרד החוץ שימש סגן מנהל המחלקה לאסיה ואוקיאניה. הוא פרש מהמשרד ב-31 באוקטובר 1980.

כספי נפטר בגיל 72 ונקבר בהר המנוחות.

## הערות שוליים

קטגוריה:שגרירי ישראל בנפאל
קטגוריה:ירושלים: אישים
קטגוריה:ישראלים שנולדו ב-1915
קטגוריה:ישראלים שנפטרו ב-1988
קטגוריה:יהודים הקבורים בהר המנוחות
Breach (אלבום של Twenty One Pilots)

***Breach*** הוא אלבום האולפן השמיני של הצמד המוזיקלי האמריקאי Twenty One Pilots, שיצא ב-12 בספטמבר 2025, באמצעות חברת התקליטים Fueled by Ramen. זהו אלבום המשך לאלבום הקודם של הצמד, *[[Clancy]]*, ומסיים את סדרת אלבומי הקונספט שהחלה כעשור קודם לכן עם האלבום *[[Blurryface]]*. האלבום נכתב בעיקר על ידי הסולן טיילר ג'וזף והופק על ידי פול מיני ומייק אליזונדו. האלבום זכה לביקורות חיוביות ברובן.

## רקע וקידום
במאי 2025, כמעט שנה מאז יציאת אלבום האולפן הקודם שלהם, *[[Clancy]]*, הכריזו הצמד על אלבום המשך בשם *Breach*. ההכרזה הגיעה לאחר סדרה של רמזים ששותפו ברשתות החברתיות ובמהלך סיבוב ההופעות שעשו באותה התקופה.

האלבום ממשיך את קו העלילה של ארבעת האלבומים הקודמים של הצמד, כאשר במרכז העלילה עומדת הדמות Clancy אותה מגלם טיילר ג'וזף. הצמד הצהיר לפני צאת האלבום כי זהו האלבום האחרון שמסיים את הסיפור בן עשר השנים, ורמזו לשיר "Paladin Strait" שהיה קליף האנגר לעלילה באלבום הקודם ומשם העלילה צפויה להמשיך.

## עטיפת האלבום וסיבוב הופעות נוסף
עטיפת האלבום מתארת את הצמד לבוש בלבוש שחור ברובו, בדומה לגרסת העטיפה של *Clancy*, מה שמחזק את הרעיון של נרטיב מתמשך. בהכרזה על האלבום חשפו כי הסינגל המוביל, "The Contract", ייצא ב-12 ביוני 2025. הסינגל השני, "Drum Show", יצא ב-18 באוגוסט, כאשר "City Walls" יהיה הסינגל השלישי ויצא יחד עם האלבום ב-12 בספטמבר. "City Walls" לווה בקליפ, שתואר על ידי ג'וזף כ"הסוף [של הסיפור]". באותו יום, הלהקה הוציאה את *Breach – Digital Remains*, אוסף מקוון בלבד של תמונות חדשות וחפצים הקשורים להפקת האלבום, הכולל שיר בונוס, "Drag Path".

במקביל להכרזה על האלבום הודיע הצמד גם על הרחבת סיבוב ההופעות שהחל באוגוסט 2024 לאחר צאת האלבום *Clancy*. לטור נוספו 23 הופעות בצפון אמרוקה והוא צפוי להימשך עד אוקטובר 2025.

## הרכב האלבום
*Breach* תואר כרוק אלטרנטיבי, פופ רוק, אלקטרופופ, והיפ הופ אלטרנטיבי. האלבום הופק על ידי פול מיני, שותף ותיק של הצמד, והוא משלב רפרנסים לאלבומים קודמים, הן מבחינה לירית והן מבחינה קולית. זהו האלבום הראשון של הצמד הכולל את המתופף ג'וש דאן כסולן, בשיר "Drum Show" שיצא כסינגל השני של האלבום ג'וש שר את אחד הגשרים בשיר.

בנוסף לרצועות שיצאו לפלטפורמות השונות, נוספה רצועה נוספת, "Drag Path", למי שקנה את האלבום במהדורה מיוחדת.

לאחר שהתפרסם ברשתות החברתיות הוציאו הצמד כסינגל גרסה ערוכה רשמית של "Drag Path" ב-17 בפברואר 2026.

## ביקורות

*Breach* נכנס למקום השני במצעד OCC UK Albums Update. בנוסף הגיע למקום הראשון במצעד iTunes Top Albums לאחר יציאתו.

## הצלחה מסחרית
האלבום הגיע הישר לראש מצעד בילבורד 200 בתאריך 27 בספטמבר 2025. זהו האלבום השני של הלהקה שמגיע למקום הראשון, וההישג הגדול ביותר לאלבום רוק בין השנים 2019–2025. האלבום מכר 200 אלף יחידות שקולות בשבוע הראשון בארצות הברית, מהן 169 אלף היו מכירות עותקים פיזיים ודיגיטליים. זהו שבוע המכירות הטוב ביותר של הלהקה אי פעם, והשבוע החזק ביותר לאלבום רוק מאז יציאת *[[Fear Inoculum]]* של טול בשנת 2019.

## רשימת רצועות

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:אלבומים שהוקלטו באולפן ביתי
קטגוריה:אלבומי Twenty One Pilots
קטגוריה:אלבומי אלקטרופופ
קטגוריה:אלבומי קונספט
קטגוריה:אלבומים באנגלית
הדיוויזיה ה-212 (האימפריה הגרמנית)

**הדיוויזיה ה-212 (הסקסונית ה-9)** (בגרמנית: **212. Infanterie-Division (9. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-29 בדצמבר 1916, והועמדה תחת פיקודו של פרנץ פרנקה. הדיוויזיה הוצבה בחזית המערבית והשתתפה בקרבות באזור הסום. במרץ 1917 היא נסוגה מהחזית והועברה לחזית הרומנית. לאחר הסכם שביתת הנשק של פוקשאן נשלחה הדיוויזיה לאוקראינה, שם השתתפה במבצע אגרוף. עם תום המלחמה חזרה הדיוויזיה לגרמניה, ובמרץ 1919 פורקה הדיוויזיה.

## מפקדים
* גנרל-מיור פרנץ פרנקה (8 בספטמבר 1916 – 29 בינואר 1918)
* גנרל-מיור מקס מורגנשטרן-דרינג (30 בינואר 1918 עד מרץ 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

212
212
עראער

**עראער** (בערבית: **عراعر**) הוא כפר ירדני הממוקם בנפת דיבאן שבמחוז מידבא בירדן. אוכלוסייתו מוערכת ב-32 נפשות, על פי מפקד האוכלוסין משנת 2015.

הכפר משמר את שמה של העיר המקראית ערוער, שעל פי הנאמר בתורה ישבה על שפת נחל ארנון.

## הערות שוליים

קטגוריה:ירדן: ערים
חסבאן

**חסבאן** (בערבית: **حسبان**) היא עיירה במחוז עמאן שבצפון-מערב ירדן, כ-20 ק"מ דרומית מערבית לרבת עמון וכ-9 ק"מ ממידבא.

## זיהוי עם חשבון
במאה ה-20 הוצע לזהות את תל חִסבאן שבקרבת העיירה עם העיר חשבון המקראית, בירת ממלכת סיחון.
אף שזיהוי זה נחשב לזיהוי הרווח של העיר חשבון, מכיוון שבתל לא נמצאו ממצאים מתקופת הברונזה המאוחרת, ורק ממצאים מועטים מתקופת הברזל, היו שהטילו ספק בזיהוי התל עם חשבון המקראית. אחרים קיבלו את הזיהוי וניסו ליישב את הממצאים עם המקרא בדרכים שונות. על פי החוקר פרופ' יואל אליצור: "אין מקום לספק בכך שחסבאן היא יורשתה של חשבון", הגם שהוא משאיר את האפשרות שהמיקום המדויק של חשבון המקראית היה במקום קרוב לתל ולא בתל עצמו.
## קישורים חיצוניים

* מפת לוויין באתר Maplandia.com

## הערות שוליים

קטגוריה:ירדן: ערים
ג'וזף וסט

**ג׳וזף רודמן וסט** (באנגלית: **Joseph Rodman West**; 19 בספטמבר 1822 – 31 באוקטובר 1898), היה חבר הסנאט של ארצות הברית מטעם לואיזיאנה, גנרל בצבא האיחוד במהלך מלחמת האזרחים ולאחריה, וכן ראש הרשות המבצעת של מחוז קולומביה (המקביל לראש עיריית וושינגטון די. סי.). בתפקידו כמפקד מיליציה נתן את הפקודה לענות ולהרוג את מנהיג שבט האפאצ'י מנגס קולוראדס, שבא לפגוש אותו תחת דגל לבן של שביתת נשק כדי לדון בתנאי שלום.

## ביוגרפיה
### ראשית חייו
וסט נולד ב-19 בספטמבר 1822 בניו אורלינס, ובשנת 1824 עבר עם הוריו לפילדלפיה, שם התחנך בבתי ספר פרטיים. בשנים 1836–1837 למד באוניברסיטת פנסילבניה. בשנת 1841 שב לניו אורלינס, וב־1847–1848 שירת כקפטן ביחידת המתנדבים של מרילנד ומחוז קולומביה במלחמת ארצות הברית–מקסיקו.

בשנת 1849 עבר לקליפורניה, עסק בעיתונאות בסן פרנסיסקו והיה בעליו של העיתון הכלכלי San Francisco Price Current.

### מלחמת האזרחים האמריקאית
ב־1861 התגייס לצבא האיחוד כלוטננט ברגימנט הראשון של מתנדבי קליפורניה, ובהמשך קודם לדרגת קולונל ובריגדיר גנרל. עיקר שירותו היה בטריטוריות ניו מקסיקו ואריזונה.

בינואר 1863 הגיע מנהיג שבט האפאצ'י מנגס קולוראדס אל פורט מקליין (בדרום־מערב ניו מקסיקו של היום) תחת דגל לבן כדי להיפגש עם וסט ולדון בשלום. הוא נלקח למעצר, ועל פי הדיווחים נתן וסט הוראה להוציאו להורג. באותו לילה עונה מנגס בעזרת כידונים מלובנים ונורה למוות בטענה שניסה "לברוח".

באפריל 1864 נשלח לארקנסו לפקד על הדיוויזיה השנייה, הקורפוס השביעי, והוביל אותה במבצע נהר הרד. בסתיו 1864 השתתף בלחימה מול צבאו של גנרל צבא הקונפדרציה סטרלינג פרייס. לאחר מכן פיקד על חיל הפרשים במחלקת המפרץ. בהמשך פיקד על דיוויזיית הפרשים הראשונה ביחידה הצבאית של הדרום־מערב, שנשלחה מטקסס לפעילות שיקום ולשמירה על הגבול מול כוחות האימפריה המקסיקנית. בינואר 1866 שוחרר משירות בדרגת מייג'ור גנרל (דרגת כבוד).

### קריירה פוליטית ואזרחית
לאחר המלחמה חזר לניו אורלינס ושימש כסגן מרשל פדרלי וכמבקר מכס (1867–1871). בשנת 1871 נבחר לסנאט של ארצות הברית מטעם המפלגה הרפובליקנית וכיהן עד 1877. בתקופת כהונתו כיהן כיו״ר ועדת הסנאט לרכבות.

בין 1882 ל־1885 היה חבר מועצת הנציבים של מחוז קולומביה, ושימש כנשיא המועצה – המקביל לראש עיריית וושינגטון – בשנים 1882–1883. בשנת 1885 פרש מהחיים הציבוריים. הוא נפטר בוושינגטון די. סי. ב-31 באוקטובר 1898 ונקבר בבית הקברות הלאומי ארלינגטון.

## קישורים חיצוניים

* 
* 

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:בוגרי אוניברסיטת פנסילבניה
קטגוריה:אנשי הכוחות המזוינים של ארצות הברית במלחמת ארצות הברית–מקסיקו
קטגוריה:גנרלים במלחמת האזרחים האמריקנית
קטגוריה:חברי הסנאט של ארצות הברית מלואיזיאנה
קטגוריה:סנאטורים חברי המפלגה הרפובליקנית
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1832
קטגוריה:אמריקאים שנפטרו ב-1892
חיים יעקב אונגר

**חיים יעקב אונגר** (בגרמנית: **Joachim Jacob Unger**; כ"ה בחשוון ה'תקפ"ז, 16 בנובמבר 1826, הומנה – ה' בחשוון ה'תרע"ג, 16 באוקטובר 1912, איגלאו) היה רב וסופר יהודי-אוסטרו-הונגרי.

## ביוגרפיה
אונגר נולד לברוך ואשתו עטה לבית צוקר, בעיר הומנה (כיום בסלובקיה). בין השנים 1840–1850 למד בישיבות באונגוואר (כיום אוז'הורוד), נייטרא, סערדאהעלי ובישיבתו של הרב שלמה קווטש בעיר לייפניק שבמורביה, שם הוסמך לרבנות, ובהמשך באוניברסיטת ברלין, שם למד פילוסופיה ופילולוגיה מזרחית. בשנת 1858 הוסמך לדוקטור לפילוסופיה באוניברסיטת האלה-ויטנברג על עבודת דוקטורט שעסקה בשירה היהודית בימי הביניים.

נישא ליוהנה אונגר לבית פוקס, שהייתה מייסדת ויושבת הראש (עד לשנת 1904) של אגודת הנשים היהודיות בעיר איגלאו.

בברלין זכה לתמיכתם של הפסיכולוג מוריץ לצרוס ושל הרב מיכאל זקס. בשנת 1858 קיבל תואר דוקטור לפילוסופיה מאוניברסיטת האלה, בהנחייתו של המלומד אמיל רֶדיגר, על עבודת דוקטורט בנושא שירה עברית מימי הביניים.

בשנת 1860 התמנה לרב הראשי של קהילת איגלאו (כיום יגלבה, בצ'כיה), תפקיד בו שימש עד לפטירתו. נוסף לתפקידו כרב הקהילה, שימש גם מורה לדת בבתי ספר תיכוניים. בשנת 1863 חנך את בית הכנסת בעיר, יחד עם הרב והדרשן אדולף ילינק.

## כתביו
חיים יעקב אונגר היה פורה גם בתחום הספרותי והעיוני, ופרסם מספר מאמרים וספרים בתחומים של פילולוגיה, הגות יהודית, ודרשות:
* **[https://www.google.com/books/edition/%D7%9E%D7%96%D7%9E%D7%95%D7%A8_%D7%9C%D7%AA%D7%95%D7%93%D7%94/7AwWYwoKsZ4C?hl מזמור לתודה]** – חיבור עברי לכבוד פרופ' פרנץ דליטש, שנכתב בעקבות התנגדותו לאנטישמיות, איגלאו תרמ"ג (1883).
* **[https://www.google.com/books/edition/%D7%94%D7%92%D7%99%D7%95%D7%9F_%D7%91%D7%9B%D7%A0%D7%95%D7%A8/3XEqAQAAIAAJ?hl=en&gbpv הגיון בכנור]** – שירים והגיגים פיוטיים, וינה תרע"א (1911).
* **Hebräische Philologie und Biblische Exegese** – באלבום מאנהיימר, וינה 1864.
* **Bemerkungen über die Phönicischen Opfertafeln von Marseille und Carthago** – בZeitschrift der Deutschen Morgenländischen Gesellschaft.
* **Die Judenfrage in Preussen** – בכתב העת "די נויצייט", 1874.
* **Patriotische Casual-Reden** – דרשות, איגלאו 1881; מהדורה שנייה, פראג 1899.
* **Dichtungen** – שירים, פראג 1885.
* **Fest- und Sabbath-Predigten** – דרשות לחגים ולשבתות, פראג וברסלאו, 1903.

## לקריאה נוספת
* Á. Z. Bernád, ערך "Unger, Joachim Jacob (Jakob)" בהביוגרפיה הלאומית האוסטרית (ÖBL), כרך 15, עמ' 102. 
* מוריץ אנטשרל, "הרב ד"ר חיים יעקב אונגר", [בכתב העת [Ost und West], ינואר 1913], עמודים 79–80. 

## קישורים חיצוניים

* 
* חיים יעקב אונגר, באתר Jewish Encyclopedia 

קטגוריה:רבנים אוסטרים
קטגוריה:סופרים יהודים אוסטרים
קטגוריה:בוגרי אוניברסיטת ברלין
קטגוריה:ילידי 1826
קטגוריה:נפטרים ב-1912
בתי אמזלאג

**בתי אמזלאג** (ידועה גם בשם חצרות אמזלאק), הייתה אחת משכונות החצר בנווה שלום (מנשייה) שביפו מול שכונת יפה נוף. המתחם הוקף חומה וכלל 7 בניינים ובהם דירות ועשר חנויות שהושכרו ליהודים וערבים.  השכונה נהרסה במלחמת העצמאות, ובמקומה שוכן כיום בניין הכשרת היישוב בקרן הרחובות המרד (רחובה הראשי של מנשייה עד מלחמת העצמאות) ויחזקאל קויפמן. 

ב-1883 החל  אהרן שלוש לבנות במתחם את ביתו הראשון שמחוץ לחומות יפו. הבנייה הסתיימה ב-1886, והמשפחה עברה אליו ב-1887, עם חתונת בנו, יוסף אליהו שלוש. עם הקמת בית שלוש בנווה צדק בשנות ה-90 של המאה ה-19, משפחת שלוש עברה אליו, והבית עבר לידיו של בן ציון אמזלאג, אחיינו וחתנו של חיים אמזלאג שגם הוא עבר מאזור נמל יפו אל בית אחר במתחם. בתים נוספים הושכרו, בין השאר למשפחות  שרתוק (שרת), רוקח, ליבונטין וח'אלדי.

בסוף ימי המנדט הבריטי, שלטונות המנדט השתמשו במתחם כתחנת המשטרה של מנשייה. שימוש זה הביא להחרבת המתחם ע"י  לוחמי האצ"ל  ב-1 במאי 1948  בסוף  התקפתם על יפו, בתגובה לאולטימטום של השלטונות הבריטיים שדרשו מהם לסגת מהאזור ביפו אותם כבשו. בעקבות הריסת המתחם, והיותו בשכונת מנשייה שנשארה ביפו, והיה בה רוב ערבי,  נשכחה חלוציותו בתהליך היציאה מחומות יפו, והסיפור של הקמת בית אהרון שלוש בו, יוחס בטעות לבית שלוש בנווה צדק, שהוקם רק בשנות ה-90. 

## קישורים חיצוניים
* 
* אור אלכסנדרוביץ, '''הבית הנעלם: נחשוניות יהודית ועיוורון היסטוריוגרפי בצפון יפו''', קתדרה, 156, עמ' 101 - 128

## הערות שוליים

קטגוריה:יפו: שכונות
קטגוריה:יפו: היסטוריה
קטגוריה:נווה שלום (שכונה)
אוריינטה פטרולרו

**אוריינטה פטרולרו** (בספרדית: **Club Deportivo Oriente Petrolero**) הוא מועדון כדורגל מבוליביה, שנוסד בשנת 1955 בעיר סנטה קרוס דה לה סיירה. הקבוצה משחקת בליגת העל הבוליביאנית.

## היסטוריה
המועדון הוקם בשנת 1955 בשכונת "אוריינטה" בעיר סנטה קרוס דה לה סיירה על ידי קבוצת עובדים של חברת הנפט YPFB. בתחילה שיחקה הקבוצה בתחרויות מקומיות לקבוצות חובבים. בשנת 1965 הוחלט להפוך את הקבוצה למקצועית, והיא המשיכה להשתתף בתחרויות אזוריות.

בשנת 1971 זכתה הקבוצה באליפות ארצית שהקנתה לה את ההעפלה הראשונה לגביע ליברטדורס בעונת 1971.

עם הקמת ה ליגה המקצוענית הבוליביאנית בשנת 1977, צורפה "אוריינטה פטרולרו" לליגה החדשה. מאז זכתה הקבוצה באליפות הליגה חמש פעמים – בשנים 1979, 1990, 2001, 2004 ו-2010. הישג בולט נוסף נרשם בשנת 1988, אז הגיעה הקבוצה לשלב רבע הגמר של גביע ליברטדורס. בסך הכול השתתפה "אוריינטה פטרולרו" במפעל זה 19 פעמים.

בהעשור השני של המאה ה-21 רשמה הקבוצה הישג נוסף כשהגיעה למקום השני בליגה בשנת 2014.

הקבוצה מארחת את משחקיה ב"אצטדיון רמון אגילרה קוסטאס" שבסנטה קרוס דה לה סיירה. האצטדיון, שנחנך בשנת 1946, מכיל כ־38,000 מקומות ישיבה. גם קבוצת בלומינג העירונית משחקת באותו מתקן.

## קישורים חיצוניים

* 

קטגוריה:בוליביה: כדורגל
קטגוריה:קבוצות כדורגל שהוקמו ב-1955
פולקר אולריך

**פולקר אולריך** (בגרמנית - Volker Ullrich; נולד ב-21 ביוני 1943) הוא היסטוריון ועיתונאי גרמני הידוע בכתיבתו הביוגרפית. אולריך כתב ביוגרפיות של נפוליאון בונפרט, ביסמרק והיטלר, שזכו לשבחים ולפרסים.

## חייו

פולקר אולריך נולד בצלה שבמדינת סקסוניה התחתונה בגרמניה בשנת 1943. אולריך למד היסטוריה, פילוסופיה וחינוך באוניברסיטת המבורג. ב-1975 קיבל דוקטורט על עבודת מחקר בנושא "תנועת הפועלים בהמבורג מערב מלחמת העולם הראשונה למהפיכת נובמבר 1918". לאחר מכן עבד כמורה בתיכון וכן כמרצה באוניברסיטת המבורג ובאוניברסיטת לינבורג לחינוך. כן היה עמית מחקר בקרן המבורג להיסטוריה חברתית של המאה ה-20. ב-1988 החל לעבוד בעיתון די צייט. בשנת 1996 היה אולריך העורך האחראי לענייני היסטוריה של העיתון, כאשר החל הפולמוס בנוגע לספרו של דניאל גולדהגן "תליינים מרצון בשירות היטלר". הספר הטיל על הגרמנים מן השורה אשמה כבדה לביצוע השואה, ושלל את התיאור ההיסטוריוגרפי כאילו הייתה השואה פעולתם של מעטים. אולריך קידם את הספר, שטרם תורגם לאנגלית, במאמר מערכת אוהד שפורסם בעמוד הראשון של העיתון ביום 12 באפריל 1996, וקיבל את הנחות הבסיס של הספר, לעומת עורכי עיתונים אחרים והיסטוריונים גרמנים אחרים שהתנגדו לתיזה. הייתה זו תחילתו של פולמוס אקדמי וציבורי בגרמניה בנוגע לשאלות הבסיס של ביצוע השואה ואשמת העם הגרמני, שסער במשך תקופה ארוכה.

מקביל לעבודתו העיתונאית פרסם אולריך ספרים רבים הנוגעים להיסטוריה אירופית של המאה ה-19 והמאה ה-20. ספרים אלו זכו לשבחים ולפרסים. בשנת 1992 קיבל אולריך את פרס אלפרד קר על עבודתו כמבקר ספרות, ובשנת 2008 קיבל תואר דוקטור לשם כבוד מאוניברסיטת יינה.
## ספריו

ספרו הראשון, "Als der Thron ins Wanken kam. Das Ende des Hohenzollernreiches, 1890–1918." (שהכס מתחיל להתערער, סופם של ההוהנצולרנים 1890 - 1918) יצא לאור בשנת 1993 ומאז כתב אולריך ספרים רבים. ספריו תורגמו לשפות רבות ובהן אנגלית, ספרדית, פורטוגזית ואיטלקית וזכו להכרה ולהצלחה. בספריו מנתח אולריך אירועים ומגמות בייחוד בהיסטוריה גרמנית במאה ה-19 ובמאה ה-20, אך הוא גם ביוגרף מחונן וכתב ביוגרפיות של ביסמרק, נפוליון והיטלר.

	הביוגרפיה של היטלר שכתב, יצאה בשני כרכים - "עלייה - 1889 - 1939" (2013) ו"נפילה - 1939 - 1945" (2018). בעת שיצאו לאור חלקי הביוגרפיה באנגלית, זכו לפרסום רב, ונאמר כי הן עומדות באיכותן ברמה זהה לביוגרפיות הנחשבות מקיפות וחשובות כגון ספריו של איאן קרשו. אף אחד מספריו עדיין לא תורגם לעברית.

## קישורים חיצוניים

## הערות שוליים

אולריך, פולקר
אולריך, פולקר
אולריך, פולקר
אולריך, פולקר
אולריך, פולקר
אולריך, פולקר
ג'ון האריס

**ג'ון ספפורד האריס** (באנגלית: **John Spafford Harris**; 18 בדצמבר 1825 – 25 בינואר 1906) היה פוליטיקאי אמריקאי ממדינת לואיזיאנה וחבר המפלגה הרפובליקנית. ב-1868 כיהן האריס בסנאט של לואיזיאנה, ולאחר מכן היה הסנאטור הרפובליקני הראשון של לואיזיאנה בסנאט של ארצות הברית, שם כיהן בשנים 1868–1871. 

## ביוגרפיה
האריס נולד ב-18 בדצמבר 1825 למשפחת חקלאים בעיר טראקסון שבניו יורק. הוא למד בבתי ספר ציבוריים, וקיבל מעט השכלה אקדמית בזמן ששהה במילווקי שבוויסקונסין.

לאחר מות אמו, עבר האריס עם אביו למילווקי בשנת 1846. בתחילה הועסק כפקיד בחנות סחר, ובהמשך עבד כסוחר, סוכן נדל"ן ובנקאי. לבסוף התקדם עד שנעשה נשיא Marine Bank במילווקי.

בסתיו 1863 נסע לממפיס, טנסי, אך מצא את העיר נתונה במצור פדרלי חמור. כתוצאה מכך החליט לחזור הביתה דרך ניו אורלינס וניו יורק. בדרכו, ספינתו נעצרה בנתצ'ז, מיסיסיפי, ושם שוכנע לשכור את אחד ממטעי הכותנה הגדולים בלואיזיאנה. עד סוף מלחמת האזרחים האמריקאית, הפך לאחד ממגדלי הכותנה הגדולים ביותר במדינה.

בהמשך החל להיות מעורב יותר בפוליטיקה, כאשר ארגן עבדים משוחררים במועדונים והדריך אותם על זכויותיהם הפוליטיות החדשות. כחבר המפלגה הרפובליקנית נקט בגישה מתונה, ועיתון New Orleans Picayune תיאר אותו כ"אחד הרפובליקנים העדינים והמתונים ביותר", אף כי עיתון New Orleans Republican ציין כי היה תומך נלהב בביטול העבדות.

בשנת 1868 היה האריס ציר בוועידת החוקה של מדינת לואיזיאנה, וב־29 ביוני 1868 הושבע כחבר הסנאט של לואיזיאנה. תשעה ימים לאחר מכן הוצע כמועמד לכהן כחבר הסנאט של ארצות הברית לתקופה קצרה עד 1871. הוא החליף את יהודה פיליפ בנימין, שפרש מהסנאט עוד לפני המלחמה. מועמדותו אושרה בשני בתי המחוקקים של לואיזיאנה, והוא השלים את כהונתו ב־3 במרץ 1871.

בשנת 1881 מינה אותו הנשיא צ'סטר ארתור ל"מודד הכללי" של טריטוריית מונטנה.

האריס נפטר בביוט שבמונטנה, ב־25 בינואר 1906, ונקבר בבית העלמין פורסטווייל בהלנה.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:חברי הסנאט של ארצות הברית מלואיזיאנה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1825
קטגוריה:אמריקאים שנפטרו ב-1906
יאנקעלע

"**יאנקעלע**", הוא שיר שכתב והלחין המשורר והמלחין היידי, מרדכי גבירטיג, בשנות ה-20 של המאה ה-20. גבירטיג נרצח על ידי חייל נאצי ב-4 ביוני 1942.

## תיאור השיר
זהו שיר ערש ששרה אם לתינוק רך, בו היא מדמיינת את עתידו כתלמיד חכם, כסוחר מוצלח וכחתן. בסוף כל בית, האם מתעוררת מחלומותיה, אל בנה התינוק שבוכה בלילות, מטריד את שנתה בלילות ומרטיב את עצמו כנהר.
## מילות השיר
לשיר נעשו מספר תרגומים שונים מיידיש לעברית, בין היתר בידי אפרים דרור, אבי קורן, שמשון מלצר, יעקב אורלנד, אוריאל אופק, משה סחר, ויורם טהרלב.

## ביצועים
הזמרת סוניה ורונקוב הקליטה את השיר בתקליט 78 סל"ד בשנת 1948.

הזמרת נחמה ליפשיץ הקליטה את השיר בשנת 1957.

הזמר אברהם וילקומירסקי הקליט את השיר בעיבודו של משה וילנסקי, באולפני קול ישראל, בשנת 1959.

השיר הוקלט במיני אלבום של חווה אלברשטיין,"אין יידישע פאלקס-לידער", משנת 1966, ובאלבום הבכורה שלה, "האבן מיר א ניגונדל" מ-1967.

מייק בורשטיין הקליט את השיר באלבום "אברהמ'לה המבריח, משירי גבירטיג בעברית", משנת 1966.

השחקנית-זמרת חנה רוט הקליטה את השיר באלבום "מול חלונך" משנת 1970.

הזמרת שרה גורבי ביצעה את השיר מתוך אלבומה "דאס יידישע ליד פון נעכען אין פון היינט געזונגען" משנת 1979.

הזמר דודו פישר ביצע את השיר מתוך אלבומו "גולדענע לידער", שיצא לאור בשנת 1985.
## קישורים חיצוניים
* "'''יאנקעלע'''", באתר הספרייה הלאומית
* מילות השיר והאזנה לו, באתר זמרשת
* אקורדים לשיר, באתר Chordify

#### ביצועים
*
*
*
*
*
*
*
## הערות שוליים

קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירי מרדכי גבירטיג
קטגוריה:שירי חוה אלברשטיין
קטגוריה:שירי דודו פישר
קטגוריה:שירי מייק בורשטיין
קטגוריה:שירי ערש
אוליביה האריסון

**אוליביה טרינידד האריסון** (באנגלית: **Olivia Trinidad Harrison**; נולדה ב-18 במאי 1948) היא מפיקת קולנוע, סופרת ופילנתרופית אמריקאית, אלמנתו של ג'ורג' האריסון, חבר להקת הביטלס. היא החלה לעבוד בתעשיית המוזיקה בחברת "A&M רקורדס", שם גם פגשה לראשונה את האריסון. ב-1990, לאחר המהפכה הרומנית, הקימה מגבית למען ילדים יתומים ונטושים ברומניה.

מאז מות בעלה ב-2001 ממשיכה האריסון בדרכו באמצעות פרויקטים בשיתוף פעולה עם יוניצ"ף, והיא אוצרת סרטים, ספרים ומוזיקה הקשורים למורשתו. היא משמשת דירקטורית בארגון הצדקה שלו, קרן העולם החומרי (MWF). בחסות הקרן, היא נתנה חסות לשימור ההיסטוריה של הקולנוע, בשיתוף עם הבמאי האמריקאי מרטין סקורסזה.

היא ובעלה התעניינו במיסטיקה רוחנית, ונוכחותה בחייהם, החל מאמצע שנות ה-70 של המאה ה-20, החלה תקופה של תוכן אופטימי יותר במוזיקה של בעלה. בביתם שבפארק פריאר, בדצמבר 1999, כאשר פורץ חמוש בסכין דקר שוב ושוב את בעלה, גברה אוליביה על המתנקש והצילה את חייו של ג'ורג'. היא זכתה בפרס גראמי לקליפ הארוך הטוב ביותר בשנת 2005 ובפרס אמי בשנת 2011.

## קישורים חיצוניים

## הערות שוליים

קטגוריה:ג'ורג' האריסון
קטגוריה:מפיקי קולנוע אמריקאים
קטגוריה:מפיקות קולנוע אמריקאיות
קטגוריה:סופרים אמריקאים
קטגוריה:סופרות אמריקאיות
קטגוריה:נדבנים אמריקאים
קטגוריה:נדבניות אמריקאיות
קטגוריה:אמריקאים ממוצא מקסיקני
קטגוריה:אמריקאים שנולדו ב-1948
קטגוריה:אמריקאיות שנולדו ב-1948
איל ציר כהן

**איל ציר כהן** (נולד ב-1967) הוא בכיר לשעבר בשירות הביטחון הכללי ובמוסד למודיעין ולתפקידים מיוחדים, כיהן כראש אגף סיכול טרור וכראש אגף תבל בארגון.

## ביוגרפיה
ציר כהן נולד בירושלים, גדל מספר שנים באירופה, בעקבות עבודתו של אביו כשליח משרד התיירות. התגייס לחטיבת הצנחנים ושירת כלוחם וכקצין בחטיבה בטרם עבר לשרת כמפקד צוות ביחידת מגלן.

ב-1989 התגייס לשירות הביטחון הכללי ומילא תפקידים שטח ומבצעים, שירת ביחידת המסתערבים המבצעית של השב"כ ובשנים 2002–2006 פיקד על היחידה המבצעית של הארגון, בעיצומה של האינתיפאדה השנייה. בסיום התפקיד החל בלימודי תואר דוקטור בבית הספר לעסקים של לונדון.

ב-2008 גויס על ידי מאיר דגן למוסד למודיעין ולתפקידים מיוחדים והצטרף לחטיבה לסיכול טרור (שהמשך הפכה לאגף במוסד) שפעלה בלבנון ובסוריה. ב-2010 עבר לאגף "תבל" המופקד על הקשרים המודיעיניים והדיפלומטיים ועמד בראש החטיבה למזרח תיכון וקשרים מיוחדים. ב-2013 מונה לסגן ראש האגף לסיכול טרור וב-2016 מונה לראש האגף. בשנים 2019–2020 שימש עמית במרכז למדיניות המזרח התיכון של מכון ברוקינגס. וב-2020 מונה לראש אגף "תבל". היה אחראי מטעם המוסד על היחסים עם קטר והיה מעורב בתהליך העברת הכסף הקטרי לחמאס. לאחר פרוץ מלחמת חרבות ברזל עמד בראש המשלחת הישראלית לקטר במסגרת המשא ומתן עם ארגון הטרור חמאס לשחרור החטופים עד פרישתו ב-2024.

לאחר פרישתו משמש כמנכ"ל חברת סייבר וכעמית במכון למחקרי ביטחון לאומי.

ציר כהן נשוי בשנית ואב לחמישה. הוא בעל תואר ראשון ביחסים בין-לאומיים מאוניברסיטת בר-אילן, תואר שני במינהל ציבורי מאוניברסיטת הרווארד, אותו עשה במסגרת תוכנית העמיתים של קרן וקסנר.

## קישורים חיצוניים
*
*

## הערות שוליים

קטגוריה:אנשי השב"כ
קטגוריה:ראשי אגף תבל במוסד
קטגוריה:בוגרי תוכנית קרן וקסנר בישראל
קטגוריה:ירושלים: אישים
קטגוריה:מלחמת חרבות ברזל: אישים
קטגוריה:ישראלים שנולדו ב-1967
ויקטור סטינה

**ויקטור סטינה** (ברומנית: **Victor Stînă**; נולד ב-20 במרץ 1998 במולדובה) הוא כדורגלן מולדובני המשחק בעמדת הקשר ההתקפי בקבוצת בני יהודה ובנבחרת מולדובה.

## קריירת מועדונים
סטינה החל את הקריירה המקצוענית שלו בקבוצת ספינטול גאורגה מליגת המשנה המולדובית. בהמשך שיחק בקבוצות זימברו קישינב ומילסאמי אורחיי (אליה הושאל מאסטרה ג'יורג'יו) מליגת העל המולדובית. לאחר מכן חזר לספינטול גאורגה, שבינתיים העפילה לליגת העל המולדובית.

אחרי תקופתו במולדובה, עבר לשחק בפאנסראיקוס מליגת המשנה היוונית, איתה ערך הופעה אחת גם במסגרת ליגת העל היוונית, ולאחר מכן בלאריסה, גם היא מליגת המשנה היוונית.

ב-18 ביולי 2025 חתם בזימברו קישינב מליגת העל המולדובית.ב-19 בספטמבר חתם בבני יהודה תל אביב.
## תארים
בני יהודה תל אביב
*גביע הטוטו לאומית 2025/2026

## קריירה בין-לאומית
ב-3 ביוני 2022 ערך סטינה את הופעת הבכורה שלו בנבחרת מולדובה, בניצחון 2-0 על נבחרת ליכטנשטיין במסגרת ליגת האומות 2022/2023. ב-25 בספטמבר 2022 הבקיע את שערי הבכורה שלו בנבחרת, צמד שערים בניצחון 2-0 על נבחרת ליכטנשטיין, גם כן במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:כדורגלני זימברו קישינב
קטגוריה:כדורגלני אסטרה ג'יורג'יו
קטגוריה:כדורגלני מילסאמי אורחיי
קטגוריה:כדורגלני פאנסראיקוס
קטגוריה:כדורגלני לאריסה
קטגוריה:כדורגלני נבחרת מולדובה
קטגוריה:מולדובנים שנולדו ב-1998
הסתברות לאהבה

**הסתברות לאהבה** הוא סרט שנכתב ובוים בידי עמיחי גרינברג. הצילומים נערכו בשנת 2023 והקרנת הבכורה נערכה בספטמבר 2025.

הסרט מתמקד בכוכב הראשי – ראובן (בכיכובו של יהורם גאון) ונכדתו עדן (בכיכובה של משי קליינשטיין).

## עלילת הסרט

ראובן הוא סטטיסטיקאי ואקטואר במקצועו. אשתו נפטרה לפתע והוא נותר אלמן ובודד. בארץ חיה רק נכדתו עדן שמצפה לקבל נתח מהירושה של סבתה שלטענתה הובטח לה על ידה.

חייה של אשתו סבבו סביב חוג חברים שאיתם הייתה שוחה בבריכה מדי יום. סכום גדול של כסף מזומן שהונח על ידי ראובן בלוקר של הבריכה נעלם ומכאן מתחילה שרשרת של חקירות שראובן ובמידה מסוימת גם נכדתו מנסים לפענח. תוך כדי הסרט מתבהרים היחסים בין ראובן לחברים ובעיקר בין ראובן לנכדתו עדן.

כל זה עד לסוף מפתיע של פתרון התעלומה.

## דמויות ושחקנים
* יהורם גאון - ראובן, סטטיסטיקאי בגמלאות, אלמן טרי
* משי קליינשטיין - עדן, נכדתו של ראובן
* שמוליק לוי – רופא, מהחברים בבריכה
* חלי גולדנברג – מהחברות בבריכה
* מיכל ינאי – מהחברות בבריכה, אלמנה מחפשת זוגיות
* לואי נופי – המציל בן המעוטים
*ז'יל בן דוד – מהחברים בבריכה
*דבי יבלונקה – מהחברות בבריכה, נשואה
* דנה סמו – מנהלת הבריכה
*נורית גפן – אשתו המנוחה של ראובן
*שמעון מימרן – מהחברים בבריכה, נשוי
*ענת ברזילי – מהחברות בבריכה

## קישורים חיצוניים

*

קטגוריה:סרטי קומדיה ישראליים
קטגוריה:סרטי יהורם גאון
הנתיב האסייתי-מזרח אפריקאי

**הנתיב האסייתי-מזרח-אפריקאי** הוא קבוצה של נתיבים מבוססים שבהם נודדים מינים רבים של ציפורים מדי שנה בין אזורי הקינון שלהם באסיה (האזור הפלארקטי) לבין אזורי חורף (אי קינון) במזרח ובדרום אפריקה.

## מסלול
נתיב הנדידה משתרע על שטח של כ-  וחולש על פני 64 מדינות מדרום אפריקה ומדגסקר ועד מזרח סיביר ואלסקה. המסלול העקיף, שבו הציפורים עפות מערבה ואז דרומה במקום ישירות דרומה, נועד לעקוף את המכשול של רמת טיבט והרי ההימלאיה. הציפורים בדרך כלל נודדות במהירות מהאזור הפלארקטי לצפון מזרח אפריקה, ומגיעות לאתיופיה או צפון סודאן בסוף אוגוסט או ספטמבר. חלק מהציפורים שוהות בצפון אפריקה במשך רוב הסתיו לפני שהן ממשיכות דרומה דרך אוגנדה ואגן אגם ויקטוריה או דרך אזור ההררי של קניה. באביב, ציפורים רבות משלימות את מסע החזרה בשישה שבועות או פחות, בדרך כלל לאורך חופי מזרח אפריקה.
[ממוזער|[עלווית אפורה]]
331 מינים משתמשים בנתיב הנדידה הזה. שבעה אתרים לאורך המסלול מכילים למעלה ממיליון ציפורים. כ-25 מינים מגיעים מהחלק המזרחי הרחוק של האזור הפלארקטי ואף מאלסקה. ביניהם נמצאים: סלעית אירופית, עלווית אפורה וסנונית הרפתות. העלווית האפורה הוא הנפוץ ביותר מבין הציפורים הנודדות במסלול זה, ומהווה 15.8% מכלל ציפורי השיר. גם עופות דורסים כמו עקב חורף נודדים במספרים גדולים לאורך הנתיב.

חלק מהמינים נודדים בגרסאות שונות של המסלול. הבז אמור מקנן בצפון מזרח אסיה ומבלה את החורף בדרום אפריקה, ועושה מסע הלוך ושוב של . רוב הציפורים הללו נודדות דרומה לאורך הקצה המזרחי של רמת טיבט ועוצרות בצפון מזרח הודו ובבנגלדש למשך מספר חודשים. בסוף נובמבר הבזים חוצים את הודו ועפים בלהקות גדולות  מעל האוקיינוס ההודי לסומליה וקניה. הם חוזרים דרך חצי האי ערב, איראן, אפגניסטן ופקיסטן.

## חששות
אוכלוסיות הציפורים התלויות בנתיב נדידה זה נמצאות בסכנה. שינויים בשימושי קרקע הגורמים להידרדרות או אובדן של בתי גידול הם גורם מרכזי. שינויים בשיטות חקלאיות, שימוש בחומרי הדברה וציד לשם בילוי מהווים גם הם איומים. הציד, שנמצא במגמת עלייה במזרח התיכון, גורם לאובדן חיים ישיר ולנזק עקיף כתוצאה מזיהום עופרת. עשרים מהמינים המשתמשים בנתיב זה מוגדרים בסכנת הכחדה עולמית. ביניהם נמצאים: מגלן מצויץ צפוני, קיווית להקנית, קיכלי הקרקע המנומר והקנית בצרה. הנתונים על אוכלוסיות הציפורים המשתמשות בנתיב נדידה זה מוגבלים. ניתן להעריך מגמות רק עבור 35% ממיני עופות המגמה. מתוכם, 53% נמצאים בירידה.

אגם צ'ילווה שבדרום מלאווי מדגים את הבעיה. האגם תומך באוכלוסיית עופות מים של כ-1.5 מיליון פרטים, הכוללת כ-160 מינים. עבור 12 מינים, מספר הפרטים באגם מהווה יותר מ-1% מכלל אוכלוסיית נתיב המעבר שלהם. האוכלוסייה האנושית המקומית צפופה וגדלה, וצדה עופות מים בכמויות גדולות כמקור לחלבון כאשר מלאי הדגים נמוך. נעשים מאמצים להבטיח שהציד יתבצע בצורה בת קיימא. הנתיב האסייתי-מזרח אפריקאי נמצא ברובו בשטח המכוסה על ידי הסכם עופות המים הנודדים האירו-אסייתיים באפריקה (AEWA), עליו חתמו 59 מדינות נכון לשנת 2007. הסכם זה כולל 235 מינים עבורם יוטמעו אמצעי שימור.

נתיבי נדידה חופפים זה לזה. ציפורים מאזורים מזרחיים של הפלארקטיק נודדות גם לדרום-מזרח ודרום אסיה, וציפורים ממזרח אירופה והקווקז נודדות לאזורי החורף במזרח אפריקה. ציפורים נודדות בטבע ממלאות ככל הנראה תפקיד משמעותי בהפצת שפעת העופות ובהחדרת נגיפים חדשים לציפורים מקומיות וציפורים מבויתות.

## קישורים חיצוניים
* דף מידע על נתיב "טיסות מזרח אסיה/מזרח אפריקה" – East Asia-East Africa, מבית BirdLife International

## הערות שוליים

קטגוריה:אסיה: עופות
קטגוריה:אפריקה: עופות
קולן קבינאצ'יפי

**בוזנג קולן קבינאצ'יפי** (באנגלית: **Busang Collen Kebinatshipi**; נולד ב-13 בפברואר 2004) הוא אתלט בוטסואני, אלוף העולם (טוקיו 2025) ומדורג במקום עשירי בכל הזמנים (43.53 שניות) בריצת 400 מטר. סגן אלוף אולימפי (פריז 2024) בריצת שליחים 4x400 מטר.

## ביוגרפיה
### 2021
#### אלוף עולם עד גיל 20
באליפות העולם עד גיל 20 שנערכה בניירובי שבקניה באוגוסט זכה במדליית זהב בריצת שליחים 4x400 מטר בתוצאה של 3:05.22 דקות.

### 2022
#### אלוף אפריקה
באליפות אפריקה שנערכה בסנט פייר שבמאוריציוס ביוני זכה בשתי מדליות זהב: בריצת שליחים 4x400 מטר בתוצאה של 3:04.27 דקות, ובריצת שליחים 4x400 מטר משולב בתוצאה של 3:21.85 דקות.

### 2023
#### אלוף אפריקה עד גיל 20
באליפות אפריקה עד גיל 20 שנערכה בנדולה שבזמביה באפריל-מאי זכה בשתי מדליות זהב: בריצת 400 מטר בשיא אליפות חדש של 44.91 שניות, ובריצת שליחים 4x400 מטר בתוצאה של 3:08.14 דקות.

באליפות העולם שנערכה בבודפשט שבהונגריה באוגוסט סיים במקום 22 בריצת 400 מטר בתוצאה של 46.39 שניות. בשלב המוקדמות קבע שיא אישי חדש של 44.80 שניות.

### 2024
#### סגן אלוף משחקי אפריקה
במשחקי אפריקה שנערכו באקרה שבגאנה במרץ זכה בשתי מדליות כסף: בריצת שליחים 4x400 מטר בתוצאה של 2:59.32 דקות, ובריצת שליחים 4x400 מטר משולב בשיא בוטסואנה חדש של 3:13.99 דקות.

#### אלוף אפריקה
באליפות אפריקה שנערכה בדואלה שקמרון ביוני זכה במדליית זהב בריצת שליחים 4x400 מטר בתוצאה של 3:02.23 דקות.

#### סגן אלוף אולימפי
באולימפיאדת פריז שנערכה באוגוסט זכה במדליית כסף בריצת שליחים 4x400 מטר יחד עם באיאפו אנדורי, אנטוני פסלה ולטסיל טבוגו בשיא אפריקה חדש של 2:54.53 דקות, אחרי ארצות הברית (2:54.43 דקות) ולפני הממלכה המאוחדת (2:55.83 דקות). בנוסף, סיים במקום תשיעי בריצת 400 מטר בשיא אישי חדש של 44.43 שניות, לאחר שבשלב המוקדמות קבע שיא אישי חדש של 44.45 שניות.

### 2025
#### אלוף עולם
באליפות העולם שנערכה בטוקיו שביפן בספטמבר זכה במדליית זהב בריצת 400 מטר בשיא בוטסואנה חדש של 43.53 שניות, לפני ג'רים ריצ'רדס מטרינידד וטובגו (43.72 שניות) ובן ארצו באיאפו אנדורי (44.20 שניות). התוצאה שקבע מדרגת אותו במקום עשירי בכל הזמנים. כבר בשלב חצי הגמר הוא קבע שיא לאומי חדש ואת תוצאת השנה בעולם של 43.61 שניות. בנוסף, זכה במדליית זהב בריצת שליחים 4x400 מטר יחד עם לי אפי , באיאפו אנדורי ולטסיל טבוגו בתוצאה של 2:57.76 דקות, לפני ארצות הברית (2:57.83 דקות) ודרום אפריקה (2:57.83 דקות).

## שיאים אישיים
### אצטדיון
* ריצת 200 מטר: 20.08 שניות (2025)
* ריצת 400 מטר: 43.53 שניות (2025), **שיא בוטסואנה**

## קישורים חיצוניים

## הערות שוליים

קטגוריה:אצנים
קטגוריה:אתלטים בוטסואנים
קטגוריה:אלופי עולם באתלטיקה
קטגוריה:אתלטים באולימפיאדת פריז (2024)
קטגוריה:זוכי מדליית כסף אולימפית: אתלטיקה
קטגוריה:ילידי 2004
לשון הרע לא מדבר אלי

**"לשון הרע לא מדבר אלי"** הוא שיר של הזמר הישראלי עומר אדם, שיצא לאור ב-1 בינואר 2020 כחלק מאלבומו השישי, "*[[Omer]]*".

במקור השיר תוכנן להיות דואט עם הזמר אייל גולן, אך לבסוף השיר בוצע על ידי אדם לבדו, ללא גולן.

השיר הופק והופץ על ידי חברת התקליטים NMC.

## רקע וכתיבה
השיר נכתב על ידי עומר אדם ואבי אוחיון, והולחן על ידי השניים יחד עם מתן דרור, שהפיק אותו מוזיקלית. מילות השיר מתייחסות באופן ישיר לביטוי "לשון הרע לא מדבר אלי", שהפך לסלוגן ידוע בקמפיין חברתי שקידמו גורמים שונים בישראל במטרה להעלות את המודעות לחשיבות שמירת הלשון. השיר נוגע בנושאים כמו ביקורת, שיימינג ושנאת חינם, ומציג עמדה של התעלמות משיח שלילי ורכילות.

## הצלחה וביצועים
עם צאתו, זכה השיר להצלחה מסחרית, שהתבטאה בהשמעות רבות בתחנות הרדיו וצבירת פופולריות בפלטפורמות הסטרימינג השונות. נכון לספטמבר 2025, גרסת האודיו הרשמית של השיר צברה למעלה מ-5.5 מיליון צפיות ביוטיוב. בנוסף להצלחתו המסחרית, השיר דורג במקום ה-18 במצעד השנתי של כאן מורשת לשנת ה'תש"ף. השיר נכלל כרצועה העשירית באלבום "עומר", שהופץ בכל הפלטפורמות הדיגיטליות, כאשר במקור תוכנן השיר להיות דואט עם הזמר אייל גולן, אך לבסוף הוקלט על ידי אדם לבדו. לשיר לא הופק קליפ רשמי, אלא פורסם ביוטיוב קליפ מילים רשמי תחת ערוצו של עומר אדם. כמו כן, המשפט "לשון הרע לא מדבר אלי" הוזכר בשירו של עומר אדם יחד עם משה פרץ, נטע ברזילי, רותם כהן ואלי ומריאנו, "יש לנו את הכוח".

## מיקומי שיא

## קישורים חיצוניים

## הערות שוליים

קטגוריה:שירים בעברית
קטגוריה:שירי עומר אדם
קטגוריה:שירים שנכתבו על ידי עומר אדם
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי עומר אדם
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:סינגלים בהוצאת NMC יונייטד אנטרטיינמנט
ארנסט ס. בראון

**ארנסט ספארגור בראון** (באנגלית: **Ernest Spargur Brown**; ) היה עורך דין ופוליטיקאי אמריקאי, חבר המפלגה הרפובליקנית, שייצג את מדינת נבדה בסנאט של ארצות הברית במשך כחודשיים בשנת 1954.

## ביוגרפיה
בראון נולד באלטוראס (Alturas) שבקליפורניה ועבר עם משפחתו לרינו שבנבדה בשנת 1906, שם למד בבתי הספר הציבוריים של העיר. ב-1927 השלים לימודי תואר ראשון באוניברסיטת נבדה ברינו. בראון למד משפטים, התקבל ללשכת עורכי הדין המדינתית בשנת 1927, והחל לעסוק בעריכת דין ברינו. בשנת 1933 החל את כהונתו בבית הנבחרים של נבדה. משנת 1935 ועד פברואר 1942 כיהן כתובע המחוזי של מחוז וושו (Washoe). 

כחייל ותיק בכוחות המילואים של צבא ארצות הברית, הוא התפטר מתפקידו בראשית 1942 כדי להתגייס לשירות פעיל בצבא ארצות הברית בדרגת מייג'ור. במהלך מלחמת העולם השנייה קודם לדרגת קולונל, ושוחרר בשנת 1945. לאחר מכן שב לביתו ברינו וחזר לעסוק בעריכת דין.

ב-1 באוקטובר 1954 מינה אותו מושל נבדה צ'ארלס ראסל למלא את מקומו של פט מקארן בסנאט של ארצות הברית, שנפטר בעת כהונתו. בבחירות מיוחדות שנערכו בנובמבר 1954 הפסיד בראון לאלן בייבל, מועמד המפלגה הדמוקרטית. בראון התפטר מהסנאט מוקדם יותר במטרה לאפשר לבייבל לצבור ותק ולהיכנס לתפקיד כבר ב-1 בדצמבר 1954, ושב פעם נוספת לעסוק בעריכת דין ברינו.

בראון נפטר ברינו בשנת 1965, ונקבר בחלקת הבונים החופשיים בבית העלמין מאונטן וויו שבעיר.

## קישורים חיצוניים

* 
* 

## הערות שוליים

קטגוריה:אמריקאים ילידי קליפורניה
קטגוריה:בוגרי אוניברסיטת נבדה ברינו
קטגוריה:חברי בית המחוקקים של נבדה
קטגוריה:חברי הסנאט של ארצות הברית מנבדה
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1903
קטגוריה:אמריקאים שנפטרו ב-1956
קיכלי קרקע מנומר

**קיכלי קרקע מנומר** (**Geokichla guttata**) הוא מין של ציפור ממשפחת הקיכליים (Turdidae). הוא נפוץ ברפובליקה הדמוקרטית של קונגו, קניה, מלאווי, דרום אפריקה, סודן, טנזניה, ומוזמביק.

## תיאור
ציפורים אלו באורך של כ-23 ס"מ, עם גוונים חומים בחלק העליון וגוונים לבנים בחלק התחתון, שעליהם נראים כתמים כהים.

## בית גידול
בתי הגידול הטבעיים שלו הם יערות יבשים תת-טרופיים/טרופיים, יערות לחים בשפלה תת-טרופית/טרופית, יערות לחים הרריים תת-טרופיים/טרופיים, וחורש לח תת-טרופי/טרופי. המין נתון לאיום בשל אובדן בתי גידול.

## ביולוגיה והתנהגות
הקיכלי המנומר מבלה חלק ניכר מזמנו בין עלי השלכת על קרקעית היער, שם הוא מניע את העלים בחיפוש אחר חסרי חוליות קטנים. למרות צבעיו הבולטים, לעיתים קרובות קשה להבחין בו.

בקוואזולו-נטאל, דרום אפריקה, לקיכלים המנומרים יש אזורי מחיה ייחודיים בחורף ובקיץ. בחורף הם שוהים בשרידי יערות החוף שנשארו, ובקיץ הם נודדים ליערות הנמצאים בפנים הארץ.

הציפורים מטילות ביצים בצבע כחלחל בקן בצורת כוס.

## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי ניקולס אילוורד ויגורס
קטגוריה:אפריקה שמדרום לסהרה: עופות
Dispatch (משחק וידאו)

**Dispatch** הוא משחק וידאו מתמשך מסוגת ההרפתקאות-פעולה ו שמפותח ומופץ על ידי חברת "AdHoc Studio". יצא לאור לקונסולות פלייסטיישן 5 ולמחשבים המריצים "Microsoft Windows", בפרקים שבועיים החל מ-22 באוקטובר 2025 ועד 12 בנובמבר 2025.

## משחקיות
המשחק מבוסס על מערכת דיאלוגים מרובי-בחירה (Dialogue Trees) שמעצבים את התקדמות העלילה בהתאם לבחירות השחקן. מרכיב מרכזי נוסף במשחק הוא ניווט הצוות על גבי מפה בשם "Superhero Dispatch Network" (SDN), שבה על השחקן לשלוח גיבורים למשימות בהתאם לסטטיסטיקות ולמאפיינים הייחודיים של כל דמות, תוך ניהול מחזורי טעינה (Cooldowns).

בנוסף, המשחק כולל מיני-משחק של פריצה למערכות מידע, שבו נדרש מהשחקן לנווט במהירות דרך מסלולים ולבצע רצפי פעולות בזמן אמת (Quick Time Events).

## עלילה
במשחק מגלם השחקן את רוברט רוברטסון (אהרון פול), גיבור-על לשעבר אשר נאלץ להתחיל לעבוד כמתאם קריאות חירום בצוות של גיבורי-על חדשים לאחר שחליפתו הושמדה בקרב. המשחק מתואר כ" של גיבורי־על".

## פיתוח
המשחק מפותח על ידי חברת "AdHoc Studio", שמורכבת ממפתחים לשעבר של חברת "Telltale Games", אשר עבדו על משחקים כגון "המתים המהלכים", "The Wolf Among Us" ו-"Tales from the Borderlands". הפרויקט החל במקור כתוכן בלייב-אקשן, בהשראת הפרסומות של This Is SportsCenter מבית ESPN. עם זאת, בשל מגפת הקורונה הופסק הפיתוח, וצוות הסטודיו העביר את תשומת הלב לפרויקטים אחרים, בהם "The Wolf Among Us 2". מאוחר יותר, הוחלט לעבד את הפרויקט מחדש.

המשחק הוכרז לראשונה ב-12 בדצמבר 2024 במסגרת טקס "The Game Awards". צוות השחקנים כולל שמות בולטים כגון: אהרון פול, ג'פרי רייט, לורה ביילי, ארין יבט, שון מקלאקלין, צ'ארלי וייט, אלנה פירס, טרוויס וילינגהאם, ג'ואל הייבר, לאנס קנסטופוליס, להקת "Thot Squad", יאנג גרֵיְוי ומתיו מרסר.

ב-29 במאי 2025 הופצה גרסת דמו של המשחק בפלטפורמת "סטים" וזכתה לביקורות חיוביות במיוחד מהשחקנים. המשחק אף נבחר להיכלל בפסטיבל הסרטים טרייבקה 2025.
ב-21 ביולי 2025 הודיעה "Critical Role Productions" על שותפות עם "AdHoc Studio", שתכלול מוצרים נלווים למשחק, משחקי קופסה ועיבוד אנימציה. במסגרת ההסכם, תשתתף "AdHoc" גם בפיתוח משחק חדש ביקום העלילתי של "Critical Role".

ב-16 בספטמבר 2025 פורסם כי המשחק יופץ בפרקים שבועיים החל מ-22 באוקטובר ועד ל־12 בנובמבר 2025. בנוסף הוכרזה גרסת דלוקס מיוחדת הכוללת ספר אומנות דיגיטלי וארבעה קומיקסים דיגיטליים לצד המשחק המרכזי.

## קישורים חיצוניים
* 

* 

## הערות שוליים

קטגוריה:משחקי הרפתקה ממוחשבים
קטגוריה:משחקי Windows
קטגוריה:משחקי פלייסטיישן 5
קטגוריה:סרטים אינטראקטיביים
קטגוריה:משחקי הרפתקאות גרפיים מסוג הצבע והקלק
הפיגוע במעבר אלנבי (2025)

**הפיגוע במעבר אלנבי** היה פיגוע טרור משולב, ירי ודקירה, שהתרחש ב-18 בספטמבר 2025 במעבר אלנבי שבגבול ישראל–ירדן, ובו נרצחו שני חיילי צה"ל.

הפיגוע התרחש כשנה לאחר פיגוע ירי באותו המקום, שבו נרצחו שלושה מעובדי המעבר.

## הפיגוע
ביום חמישי, 18 בספטמבר 2025, עבד אל-מוּטַּלֶבּ אל-קייסי, אזרח ירדן בן 57 שנהג במשאית סיוע שהייתה בדרכה לרצועת עזה, ירד מהמשאית כשהגיע למעבר הגבול, וירה מאקדחו לעבר שני חיילי צה"ל ששירתו במקום. לאחר מכן, אולי בשל מעצור באקדח, הוא גם דקר אותם בסכין. בהמשך הגיע למקום מאבטח של המעבר ונטרל את המחבל.

שני הנפגעים, סא"ל (מיל') יצחק הרוש בן 68 וסמל אורן הרשקו בן 20, נפצעו באורח אנוש, ובהמשך נקבע מותם.

כחודשיים וחצי לאחר הפיגוע, הודיעה ממשלת ישראל על פתיחתו מחדש של המעבר למעבר סחורות ליהודה ושומרון ולרצועת עזה.

## הערות שוליים

קטגוריה:בקעת הירדן: פיגועים
קטגוריה:יהודה ושומרון: פיגועי ירי
קטגוריה:יחסי ירדן–ישראל
קטגוריה:ירדן: היסטוריה
קטגוריה:גשר אלנבי
דילן אפרון

**ניקולס דילן הריסון אפרון** (באנגלית: **Nicholas Dylan Harrison Efron**, נולד ב-6 בפברואר 1992) הוא אישיות טלוויזיה, מפיק ומתאם הפקות אמריקאי. הוא אחיו הצעיר של השחקן זאק אפרון.

## ראשית חייו
אפרון נולד בסן לואיס אוביספו, קליפורניה. הוא נקרא על שם הזמר בוב דילן. בנוסף לאחיו הגדול זאק, יש לו גם אחות ואח צעירים יותר.  הוא למד באוניברסיטת הפוליטכנית של מדינת קליפורניה וסיים את לימודיו בשנת 2013, שם קיבל תואר ראשון בכלכלה.

## קריירה
אפרון הוא משפיען ברשתות החברתיות, במיוחד באינסטגרם. כרכז הפקה, הוא עבד על סרטים כמו "שחקן מספר אחת", "רואה החשבון", "חי בלילה" ו"צלף אמריקאי". הוא שימש גם כמפיק בסדרה התיעודית "Down to Earth with Zac Efron" סרט תיעודי זוכה פרס אמי, בכיכובו של אחיו.

אחיו של אפרון, השחקן המפורסם, זאק, הודיע על השקת ערוץ יוטיוב במרץ 2019. הפלטפורמה כוללת שתי סדרות שבועיות. הסדרה "Off the Grid" עוקבת אחר זאק ודילן כשהם יוצאים לפעילויות וטיולים בחיק הטבע ללא מכשירים אלקטרוניים – למעט מצלמת וידאו על מנת לתעד את חוויותיהם.

ב-5 ביוני 2024, הוכרז כי אפרון ישתתף בעונה השלישית של תוכנית הריאליטי של "הבוגדים". העונה עלתה לראשונה בינואר 2025. דילן, יחד עם לורד אייבר מאונטבאטן, דולורס קטניה וגבי ווינדי, הוכרזו כמנצחים כנאמנים.

ב-3 בספטמבר 2025, הוכרז כי דילן ישתתף כמתמודד בעונה ה-34 של תוכנית הריאליטי "רוקדים עם כוכבים" *של* ABC. אפרון משתף פעולה עם הרקדנית המקצועית דניאלה קראגאץ' בתחרות.

## פילמוגרפיה

## הערות שוליים

קטגוריה:זוכים בתוכניות מציאות
קטגוריה:משתתפים בתוכניות מציאות אמריקאיות
קטגוריה:בוגרי האוניברסיטה הפוליטכנית של מדינת קליפורניה
קטגוריה:אמריקאים שנולדו ב-1992